
CAMERA DEPUTAŢILOR

Comisia pentru Buget, Finanţe şi Bănci 

        protecţie socială

PLX 451/2014
BIROUL PERMANENT
AL

CAMEREI DEPUTAŢILOR
    Vă înaintăm, alăturat, raportul comun asupra propunerii legislative pentru modificarea Ordonanţei de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, trimisă spre dezbatere în fond Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PLx.451 din 22 septembrie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.


PREŞEDINTE,





      PREŞEDINTE,
         Viorel ŞTEFAN





   Adrian SOLOMON

PLX 451/2014
RAPORT COMUN
asupra propunerii legislative pentru modificarea Ordonanţei de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice
    În conformitate cu prevederile art.95 din Regulamentul Camerei Deputaţilor, Comisia pentru buget, finanţe şi bănci şi Comisia pentru muncă şi protecţie socială au fost sesizate, pentru dezbaterea pe fond, cu propunerea legislativă pentru modificarea Ordonanţei de urgenţă a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, transmisă cu adresa  nr. PLx 451/2014 din 22 septembrie 2014.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
La întocmirea prezentului raport comun, Comisiile au avut în vedere avizul favorabil al Consiliului Legislativ, avizele negative al Consiliului Economic şi Social şi Comisiei juridice de disciplină şi imunităţi, punctul de vedere negativ al Guvernului.

Senatul, în calitate de primă Cameră sesizată, a respins propunerea legislativă în şedinţa din 16 septembrie 2014.

     Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr.103/2013 în sensul abrogării prevederilor art.9 alin. (1) potrivit cărora, în anul 2014, munca suplimentară efectuată peste durata normală a timpului de lucru de către personalul din sectorul bugetar încadrat în funcţii de execuţie sau de conducere se va compensa numai cu timp liber corespunzător. Totodată se completează art.14 cu o nouă literă, litera m) în sensul menţinerii în plată, la nivelul acordat pe luna decembrie 2013, a drepturilor prevăzute la art. 123, alin.(1) şi (2) din Legea nr.53/2003 - Codul muncii, republicat şi renumerotat, prevedere care permite adăugarea unui spor la salariu corespunzător duratei muncii suplimentare prestate ce nu a putut fi compensată prin ore libere plătite, spor ce nu poate fi mai mic de 75% din salariul de bază. 

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    Conform art.61 şi art.63, propunerea legislativă a fost dezbătută în şedinţe separate.

Membrii Comisiei pentru muncă şi protecţie socială au examinat propunerea în şedinţa din 3 februarie 2015. La lucrările Comisiei şi-au înregistrat prezenţa un număr de 22 deputaţi, din totalul de 24 membri.
Membrii Comisiei pentru buget, finanţe şi bănci au examinat propunerea legislativă în şedinţa din 17 februarie 2015. La lucrările Comisiei și-au înregistrat prezența un număr de 33 deputați, din totalul de 34 de membri.
La dezbaterea acestei propuneri legislative au participat, în calitate de invitaţi, reprezentanţi ai Ministerului Finanţelor Publice şi Ministerului Muncii, Familiei, Protecţiei Sociale şi Persoanelor Vârstnice.

     În urma examinării propunerii legislative şi a opiniilor exprimate, deputații prezenți la lucrări au hotărât, cu unanimitate de voturi, să propună plenului Camerei Deputaţilor respingerea acesteia, întrucât art. 9 şi art.14 din Ordonanţa de urgenţă a Guvernului nr. 103/2013 s-au aplicat doar în anul 2014, o modificare sau o completare a acestor texte încălcând prevederile legale în ceea ce priveşte neretroactivitatea legii.
În raport cu obiectul şi conţinutul său, propunerea legislativă face parte din categoria legilor ordinare.



PREŞEDINTE,




       PREŞEDINTE
                   Viorel ŞTEFAN




   Adrian SOLOMON


SECRETAR,





     SECRETAR,


      Mihai Aurel DONŢU
 



    Mihăiţă GĂINĂ
Şef serviciu,









Consilier parlamentar,
Giorgiana Ene









Lidia Vlădescu
Expert parlamentar
Florentina Rădoi

